નરેન્દ્ર મોદી એક કુશળ શાસનકર્તા છે, જે તેમણે ગુજરાતમાં વિકાસના મોડલ થકી સાબિત કરી બતાવ્યું છે. આ ઉપરાંત ટેકનોલોજીનો ભરપૂર ઉપયોગ કરી છેવાડાના લોકો સુધી પહોંચવાની તેમની કળા પર લોકો ફિદા છે. નરેન્દ્ર મોદીએ ઘણી વખત 3ડી ટેકનોલોજીના માધ્યમથી એક સાથે અનેક સ્થળો પર જાહેર સભા, શિક્ષણસભા, કાર્યકરોને સંબોધી રાજકીય ક્ષેત્રે પોતાની નવી છાપ ઉભી કરી છે. તેમણે હાલમાં જ બિહારના ભાજપી કાર્યકરોને મોબાઇલ દ્વારા સંબોધ્યા હતા. જે નેતા પોતાના ગાંધીનગરના કાર્યાલયમાં બેસીને અમેરિકાના ગુજરાતી ડાયસ્પોરાને સંબોધી શકતો હોય તેને વિઝા નામની ઔપચારિકતાની કોઇ જરૂર ખરી?